SET พรุ่งนี้ลุ้นขึ้นต่อ ขณะประมูล 4G ยังไม่ยุติ
บล.อาร์เอชบี โอเอสเค เชื่อว่าดัชนียังมีโอกาสที่จะปรับขึ้นไปต่อได้ พร้อมให้แนวรับ 1,300 จุด ส่วนแนวต้าน 1,325 จุด
17 ธ.ค. 2558

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี โอเอสเค (ประเทศไทย) เปิดเผยถึงตลาดหุ้นไทยวันนี้ (17 ธ.ค.) ปรับตัวขึ้นในทิศทางเดียวกับตลาดภูมิภาคที่ต่างอยู่ในแดนบวกหลังจากธนาคารกลางสหรัฐฯ (FED) ได้ปรับขึ้นอัตราดอกเบี้ย 0.25% ซึ่งตลาดรับข่าวไปก่อนหน้านี้แล้ว อีกทั้งเฟดยังว่าจะปรับขึ้นอัตราดอกเบี้ยในครั้งต่อๆ ไป ในลักษณะค่อยเป็นค่อยไป โดยดูที่ตัวเลขเงินเฟ้อเป็นหลัก และปรับตามภาวะเศรษฐกิจด้วย
อย่างไรก็ตาม ตลาดบ้านเรายังเจอแรงกดดันจากหุ้นในกลุ่มสื่อสารหลังจากที่การประมูล 4G คลื่น 900 MHz ยังไม่ยุติ แนวโน้มการลงทุนในวันพรุ่งนี้ (18 ธ.ค.) เชื่อว่าดัชนียังมีโอกาสที่จะปรับขึ้นไปต่อได้ พร้อมให้แนวรับ 1,300 จุด ส่วนแนวต้าน 1,325 จุด
 
หลักทรัพย์ที่มีมูลค่าการซื้อขายสูงสุด 5 อันดับแรก
KBANK ปิดที่ 153.00 บาท ลดลง 1.00 บาท
ADVANC ปิดที่ 199.00 บาท ลดลง 4.00 บาท
JAS ปิดที่ 4.78 บาท ลดลง 0.20 บาท
TKN ปิดที่ 9.35 บาท เพิ่มขึ้น 0.40 บาท
CPALL ปิดที่ 43.00 บาท เพิ่มขึ้น 1.25 บาท
 
ที่มา: สำนักข่าวอินโฟเควสท์